Proteste anti-restricții în mai multe orașe din Germania. "Un an de politici restrictive înseamnă destul!". Poliția a intervenit în forță.
Mii de persoane au protestat sâmbătă, în mai multe oraşe din Germania, faţă de restricţiile antiepidemice. În anumite zone au avut loc confruntări între demonstranţi şi forţele de ordine. "Aceste persoane îşi arată adevărata faţă: extremişti violenţi", a afirmat Alexander Dierks.
Mii de persoane au protestat sâmbătă, în mai multe oraşe din Germania, faţă de restricţiile antiepidemice, iar în anumite zone au avut loc confruntări între demonstranţi şi forţele de ordine.Au avut loc proteste în oraşele Berlin, München, Dresda, Düsseldorf şi Erfurt.La protestele din centrul oraşului Dresda au participat aproximativ 4.000-5.000 de persoane. Unele grupuri de protestatari au fost implicate în confruntări cu agenţii forţelor de ordine, potrivit publicaţiei Bild. Poliţia a intervenit cu gaze lacrimogene şi tunuri de apă."Aceste persoane îşi arată adevărata faţă: extremişti violenţi"Secretarul general al filialei Uniunii Creştin-Democrate (CDU) din landul Saxonia, Alexander Dierks, a condamnat violenţele. "Aceste persoane îşi arată adevărata faţă: extremişti violenţi", a afirmat Alexander Dierks.Manifestanţii sunt nemulţumiţi de restricţiile de circulaţie şi de obligativitatea purtării măştilor medicale în locurile aglomerate."Un an de politici restrictive înseamnă destul!", au scandat protestatarii, conform site-ului Tagesschau.de.